smcproject/ml-wiki-sentences huggingface dataset:
അഡ്വക്കേറ്റ് ജനറൽ കേരളം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡ്വക്കേറ്റ് ജനറൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ https://keralakaumudi.com/news/news.php?id=352799 u=advocate-general-352799
അഡ്രിയാൻ വി.എസ്. ഹിൽ ഇംഗ്ലീഷ് വിലാസം https://ml.wikipedia.org/wiki/Adrian_V.
_Hill
ഐറിഷ് വാക്സിനോളജിസ്റ്റും ജെന്നർ ഇൻസ്റ്റിറ്റ്യൂട്ടിന്റെ ഡയറക്ടറും ഓക്സ്ഫോർഡ് സർവകലാശാലയിലെ ഹ്യൂമൻ ജനിറ്റിക്സ് പ്രൊഫസറും ഓക്സ്ഫോർഡിലെ മഗ്ഡാലൻ കോളേജിലെ ഫെലോയും കൺസൾട്ടന്റ് ഫിസിഷ്യനുമാണ് അഡ്രിയാൻ വിവിയൻ സിന്റൺ ഹിൽ FMedSci FRCP FRS (ജനനം: ഒക്ടോബർ 9, 1958) ഓക്സ്ഫോർഡ് വാക്സിൻ ഗ്രൂപ്പിലെ പ്രൊഫസർ ആൻഡ്രൂ പൊള്ളാർഡിനൊപ്പം ഓക്സ്ഫോർഡ്-അസ്ട്രാസെനെക കോവിഡ് -19 വാക്സിൻ നിർമ്മിക്കാനുള്ള ഗവേഷണത്തിന് ഹിൽ സംയുക്തമായി നേതൃത്വം നൽകി.
ഡബ്ലിനിലെ ബെൽ‌വെഡെരെ കോളേജിലായിരുന്നു ഹില്ലിന്റെ വിദ്യാഭ്യാസം.
ഡബ്ലിനിലെ ട്രിനിറ്റി കോളേജിൽ നിന്ന് മെഡിസിൻ പഠിച്ച അദ്ദേഹം 1978 ൽ ഫൗണ്ടേഷൻ സ്കോളറായി തിരഞ്ഞെടുക്കപ്പെട്ടു.
അതിനുശേഷം അദ്ദേഹം ഒരു വർഷക്കാലം ഓക്സ്ഫോർഡിലെ മഗ്ഡാലൻ കോളേജിലേക്ക് മാറി.
പക്ഷേ 1982 ൽ യോഗ്യത നേടിക്കൊണ്ട് ബാക്കി മെഡിക്കൽ ബിരുദം പൂർത്തിയാക്കാൻ അദ്ദേഹം അവിടെത്തന്നെ തുടർന്നു.
ബിരുദാനന്തര പഠനത്തിനായി ഓക്സ്ഫോർഡ് സർവകലാശാലയിൽ തുടർന്ന അദ്ദേഹം ജോൺ ബി. ക്ലെഗിന്റെ മേൽനോട്ടത്തിൽ തലസീമിയയെക്കുറിച്ചുള്ള ഗവേഷണത്തിന് 1986 ൽ ഡോക്ടർ ഓഫ് ഫിലോസഫി ബിരുദം നേടി.
വെൽക്കം ട്രസ്റ്റ് സെന്റർ ഫോർ ഹ്യൂമൻ ജനിറ്റിക്സിൽ പഠിച്ച സമയത്ത് അദ്ദേഹത്തിന്റെ ഗവേഷണ സംഘം മലേറിയ , ക്ഷയം , എച്ച്ഐവി തുടങ്ങിയ അണുബാധകൾക്കുള്ള ജനിതക സാധ്യതയെക്കുറിച്ച് പഠിച്ചു.
പ്രൈം-ബൂസ്റ്റ് ക്രമത്തിൽ അഡെനോവൈറസ് , മോഡിഫൈഡ് വാക്സിനിയ അങ്കാറ (എംവി‌എ) വൈറൽ വെക്റ്റർ വാക്സിനുകൾ ഉപയോഗിച്ച് സെല്ലുലാർ ( ടി-കോശം ) പ്രതിരോധശേഷി ഉൽപാദിപ്പിക്കുന്ന വാക്സിനുകൾ അദ്ദേഹം ഇപ്പോൾ വികസിപ്പിച്ചുകൊണ്ടിരിക്കുകയാണ്.
ക്ലിനിക്കൽ പരീക്ഷണങ്ങളിൽ പരീക്ഷിച്ച മലേറിയയ്‌ക്കെതിരായ വാക്സിനുകൾ അദ്ദേഹത്തിന്റെ സംഘം വികസിപ്പിച്ചെടുത്തിട്ടുണ്ട്.
പശ്ചിമാഫ്രിക്കൻ എബോള വൈറസ് പകർച്ചവ്യാധിയോടുള്ള പ്രതികരണമായി 2014 ൽ അദ്ദേഹം എബോള വാക്സിൻ (സിഎഡി 3-സെബോവ്) ക്ലിനിക്കൽ പരീക്ഷണത്തിന് നേതൃത്വം നൽകി.
2014 ൽ ഓക്സ്ഫോർഡ് യൂണിവേഴ്സിറ്റി സ്പിൻ-ഓഫ് വാക്സിടെക്കിന്റെ ഡയറക്ടറായി അഡ്രിയനെ നിയമിച്ചു.
അവിടെ അദ്ദേഹം ഒരു കോവിഡ് -19 വാക്സിൻ വികസിപ്പിച്ചെടുത്തു.
ബഹുമതികളും അവാർഡുകളും 1999  റോയൽ കോളേജ് ഓഫ് ഫിസിഷ്യന്റെ(FRCP) ഫെലോ ആയി തിരഞ്ഞെടുക്കപ്പെട്ടു 1999 അക്കാദമി ഓഫ് മെഡിക്കൽ സയൻസസിന്റെ (FMedSci)ഫെലോ ആയി തിരഞ്ഞെടുക്കപ്പെട്ടു 2005 ജെന്നർ ഇൻസ്റ്റിറ്റ്യൂട്ടിന്റെ ഡയറക്ടറായി നിയമിതനായി 2008 ഡബ്ലിനിലെ ട്രിനിറ്റി കോളേജിലെ ഓണററി ഫെലോയായി (Hon. FTCD)തിരഞ്ഞെടുത്തു 2021 റോയൽ സൊസൈറ്റിയുടെ തിരഞ്ഞെടുക്കപ്പെട്ട ഫെലോ സ്വകാര്യ ജീവിതം
എപ്പിഡെമിയോളജിസ്റ്റ് സുനേത്ര ഗുപ്തയോടൊപ്പം ഹില്ലിന് രണ്ട് മക്കളുണ്ട്.
അഡ്വക്കേറ്റ് ജനറൽ (ഇന്ത്യ)
ഇന്ത്യയിൽ, ഒരു സംസ്ഥാന സർക്കാരിന്റെ നിയമോപദേശകനാണ് അഡ്വക്കേറ്റ് ജനറൽ ( English : Advocate General ).
ഇന്ത്യൻ ഭരണഘടന (ആർട്ടിക്കിൾ 165) പ്രകാരമാണ് ഈ തസ്തിക സൃഷ്ടിച്ചിരിക്കുന്നത്.
സംസ്ഥാനത്തിന് സമാനമായി കേന്ദ്ര സർക്കാർ തലത്തിൽ കേന്ദ്ര സർക്കാരിൻറെ നിയമോപദേശകനായി അറ്റോർണി ജനറൽ എന്ന തസ്തികയുണ്ട്.
ഓരോ സംസ്ഥാനത്തിന്റെയും ഗവർണർ , ഹൈക്കോടതി ജഡ്ജിയായി നിയമിക്കപ്പെടാൻ യോഗ്യതയുള്ള ഒരാളെ അഡ്വക്കേറ്റ് ജനറലായി നിയമിക്കും.
ഇതൊരു ഭരണഘടനാ പദവിയാണ്.
അഡ്വക്കേറ്റ് ജനറലിനെ സഹായിക്കാനായി അഡീഷണൽ അഡ്വക്കേറ്റ് ജനറൽമാരും സ്റ്റേറ്റ് പബ്ലിക് പ്രോസിക്യൂട്ടർ കൂടിയായ പ്രോസിക്യൂഷൻ ഡയറക്ടർ ജനറലും ഉണ്ട്.
കേരളത്തിന്റെ ഇപ്പോഴത്തെ അഡ്വക്കേറ്റ് ജനറൽ കെ ഗോപാലകൃഷ്ണക്കുറുപ്പാണ്.
അഡ്വഞ്ചേഴ്സ് ഇൻ ദിനോസർ സിറ്റി ഇംഗ്ലീഷ് വിലാസം https://ml.wikipedia.org/wiki/Adventures_in_Dinosaur_City
1991 ൽ നിർമ്മിച്ച ഒരു ടെലി ഫിലിം ആണ് .
ബ്രെട്ട് തോംപ്സൺ ആണ് ഇതിന്റെ സംവിധാനം നിർവഹിച്ചിരിക്കുന്നത്.
ടിമ്മി ജൈമി മൈക്ക് എന്നി മൂന്ന് കുട്ടികളുടെ സാഹസിക കഥ ആണ് ഇത്.
മനുഷ്യനോടു സാദൃശ്യമുള്ള ചേഷ്ടകൾ ഉള്ള ദിനോസറുകളെ ഈ  ചിത്രത്തിൽ കാണാം .
അവലംബം അഡ്വഞ്ചേഴ്സ് ഇൻ ദിനോസർ സിറ്റി ഇന്റർനെറ്റ് മൂവി ഡാറ്റാബേസിൽ അഡ്വഞ്ചേഴ്സ് ഇൻ ദിനോസർ സിറ്റി Rotten Tomatoes
അഡ്രിയാൻ ലൂണ ഇംഗ്ലീഷ് വിലാസം https://ml.wikipedia.org/wiki/Adri%C3%A1n_Luna
ഒരു ഉറുഗ്വേൻ പ്രൊഫഷണൽ ഫുട്ബോൾ കളിക്കാരനാണ് അഡ്രിയാൻ നിക്കോളാസ് ലൂണ റെറ്റാമർ (ജനനം: ഏപ്രിൽ 12, 1992) , അദ്ദേഹം ക്യാപ്റ്റൻ ആയ ഇന്ത്യൻ സൂപ്പർ ലീഗ് ക്ലബ് കേരള ബ്ലാസ്റ്റേഴ്സിന്റെ മിഡ്ഫീൽഡറായോ ഫോർവേഡ് ആയോ കളിക്കുന്നു ക്ലബ് കരിയർ യുവത്വവും ആദ്യകാല കരിയറും
ടാക്വാറംബോയിൽ ജനിച്ച ലൂണ, ഉറുഗ്വേയിലെ പ്രോഗ്രെസോ, മോണ്ടെവീഡിയോ വാണ്ടറേഴ്‌സ്, ഡിഫൻസർ സ്‌പോർട്ടിംഗ് എന്നിവയുടെ അക്കാദമികളിൽ തന്റെ യുവ ജീവിതം ആരംഭിച്ചു.
ഒടുവിൽ ഡിഫൻസറുടെ U-19 ആയും 2010-ൽ ആദ്യ ടീമിലുമായി അദ്ദേഹം സ്ഥാനക്കയറ്റം നേടി.
2010 ഫെബ്രുവരി 6-ന് നാഷനലിനെതിരെ ഡിഫൻസർ സ്പോർട്ടിംഗിലൂടെയാണ് ലൂണ തന്റെ ആദ്യ ടീമിൽ അരങ്ങേറ്റം കുറിച്ചത്..
References External links CE Sabadell official profile Gimnàstic official profile (in Catalan) അഡ്രിയാൻ ലൂണ – FIFA competition record കായിക സ്ഥാനമാനങ്ങൾ മുൻഗാമി Jessel Carneiro Kerala Blasters FC Captain 2023– പിൻഗാമി
അഡ്വഞ്ചേഴ്സ് ഓഫ് ആൻ ഓഫീസർ ഇൻ ദ സെർവീസ് ഓഫ് രഞ്ജിത് സിങ് ഇംഗ്ലീഷ് വിലാസം https://ml.wikipedia.org/wiki/Adventures_of_an_officer_in_the_service_of_Runjeet_Singh
പത്തൊമ്പതാം നൂറ്റാണ്ടിൽ ബ്രിട്ടീഷ് ഇന്ത്യയിലെ ഭരണകർത്താവായിരുന്ന ഹെൻറി ലോറൻസ് രചിച്ച ഒരു നോവലാണ് അഡ്വഞ്ചേഴ്സ് ഓഫ് ആൻ ഓഫീസർ ഇൻ ദ സെർവീസ് ഓഫ് രഞ്ജിത് സിങ് ( ഇംഗ്ലീഷ് : Adventures of an officer in the service of Runjeet Singh ).
1841-42 കാലഘട്ടത്തിൽ എഴുതിയ ഈ നോവൽ പരമ്പരാരൂപത്തിൽ ഡെൽഹി ഗസറ്റിൽ പ്രസിദ്ധീകരിക്കുകയും പിന്നീട് 1845-ൽ ഇംഗ്ലണ്ടിൽനിന്ന് പുസ്തകരൂപത്തിൽ പുറത്തിറക്കുകയും ചെയ്തു.
പഞ്ചാബ് ചക്രവർത്തിയായിരുന്ന രഞ്ജിത് സിങ്ങിനു കീഴിൽ ജോലി ചെയ്യുന്ന ഒരു യൂറോപ്യൻ ഉദ്യോഗസ്ഥനാണ് ഈ നോവലിലെ മുഖ്യകഥാപാത്രം.
പഞ്ചാബിലെ ഫിറോസ്പൂരിൽ ഒരു പൊളിറ്റിക്കൽ ഏജന്റായി ജോലി ചെയ്യുന്ന കാലത്ത്, ഭാര്യ ഹൊണോറിയയുമൊത്താണ് ഹെൻറി ലോറൻസ് ഈ നോവലെഴുതിയത്.
ഇതിന്റെ പരമ്പരാരൂപം തന്നെ  വൻവിജയമായിരുന്നു .
1849-ൽ പുറത്തിറിങ്ങിയ ജോസഫ് കണ്ണിങ്ഹാമിന്റെ ഹിസ്റ്ററി ഓഫ് ദ സിഖ്സിനകത്ത് കാര്യമായ പരാമർശം ഈ പുസ്തകത്തിന് കിട്ടി.
യുറോപ്യൻമാർ അക്കാലത്തെഴുതിയ പുസ്തകങ്ങളിൽവച്ച് ഏറ്റവും വായനായോഗ്യവും കാര്യമാത്രപ്രസക്തിയുള്ളതുമായ പുസ്തകമാണിതെന്ന് ഖുശ്വന്ത് സിങ്ങും വിലയിരുത്തിയിട്ടുണ്ട്.
ഇതിന്റെ തുടർച്ച എഴുതാൻ ഹെൻറി പദ്ധതിയിട്ടിരുന്നെങ്കിലും അത് നടന്നില്ല.
പത്തൊമ്പതാം നൂറ്റാണ്ടിന്റെ തുടക്കത്തിൽ പഞ്ചാബിലെ ചക്രവർത്തിയായിരുന്ന രഞ്ജിത് സിങ്ങിനു കീഴിൽ യൂറോപ്പിൽ നിന്നുള്ള നിരവധി വിദേശസൈനികർ ജോലി ചെയ്തിരുന്നു.
യൂറോപ്യൻമാർ പഞ്ചാബിൽത്തന്നെ തുടർന്നു ജീവിക്കുമെന്ന് കരുതപ്പെട്ടിരുന്നതിനാൽ, നാട്ടുകാരായ സ്ത്രീകളെ വിവാഹം കഴിക്കുന്നതിനും പ്രൗഢമായി ജീവിക്കുന്നതിനും അവരെ അനുവദിച്ചിരുന്നു.
ഇവർ തുടക്കത്തിലിവിടെ കുടുംബജീവിതം ആരംഭിച്ചെങ്കിലും കാലക്രമേണ, ആവശ്യത്തിന് പണമുണ്ടാക്കിയതിനുശേഷം ഭാര്യയെയും മക്കളെയുമുപേക്ഷിച്ച് സ്വന്തം നാട്ടിലേക്ക് തിരികെപ്പോയി.
പഞ്ചാബിലെ തന്റെ ജീവിതകാലത്ത്, കഥാകാരനായ ഹെൻറി ലോറൻസിന് ഇത്തരം വിദേശപടയാളികളുമായി നേരിട്ട് പരിചയമുണ്ടായിരുന്നു.
ഇത്തരത്തിലുള്ള ഒരു വിദേശകൂലിപ്പടയാളിയായ ബെലാസ്സിസ് ആണ് കഥയിലെ നായകകഥാപാത്രം.
തന്റെ പാരമ്പര്യത്തെക്കുറിച്ച് അറിവൊന്നുമില്ലാത്ത ബെലസ്സിസ് സിഖ് രാജ്യത്ത് സമ്പത്തിനും പ്രശസ്തിക്കുമായി ശ്രമിക്കുന്നതാണ് കഥാസാരം.
രഞ്ജിത് സിങ്ങിനെ തന്റെ അശ്വാഭ്യാസം കൊണ്ട് സന്തുഷ്ടനാക്കുകയും 'നൂറു ചോദ്യങ്ങൾക്ക്' ഉത്തരം നൽകുകയും ചെയ്ത ബെലാസ്സിസ് അദ്ദേഹത്തിന് പ്രിയങ്കരനായി.
രഞ്ജിത് സിങ്, ബെലസ്സിസിന് ഒരു ഖെലാത്തും (ബഹുമാനസൂചകമായ വസ്ത്രം) മലമ്പ്രദേശമായ കംഗ്രയിലെ ഭരണത്തിനും അവിടത്തെ സേനയുടെ നായകസ്ഥാനവും നൽകിക്കൊണ്ടുള്ള പ്രമാണവും നൽകി.
കംഗ്രയിലെ കോട്ട പിടച്ചടക്കുന്നതും സുന്ദരിയായ അവിടത്തെ ഒരു രാജകുമാരിയെ വിവാഹം കഴിക്കുന്നതും അവരെ ക്രിസ്തുമതത്തിലേക്ക് പരിവർത്തനും ചെയ്യിക്കുന്നതുമൊക്കെയാണ് കഥയിലെ ഉള്ളടക്കം.
സിഖുകാരുടെ കംഗ്ര പിടിച്ചടക്കലിന്റെ ചരിത്രം ഈ കഥയോടൊപ്പം കൂടിക്കലർന്ന് വിവരിക്കുന്നു.
യഥാർത്ഥ സംഭവങ്ങൾ പുസ്തകത്തിൽ അടിക്കുറിപ്പായി നൽകിയിട്ടുമുണ്ട്.
വാൾട്ടർ സ്കോട്ടിന്റെ കഥാപാത്രമായ ക്വെന്റിൻ ദർവാഡ് എന്ന സ്കോട്ടിഷ് കൂലിപ്പടയാളിയുമായി ഈ കഥയിലെ നായകൻ ബെലാസിസിനെ സാമ്യപ്പെടുത്താം.
കഥാനായകനായ ബെലാസ്സിസിന്റെ വിചാരങ്ങൾ മിക്കവാറും നോവലിസ്റ്റായ ഹെൻറിയുടേത് തന്നെയായിരുന്നു.
നോവലിൽ ബെലാസ്സിസ് ഭരണം നടത്തുകയും ഭൂനികുതി നിശ്ചയിക്കുകയും ചെയ്യുന്നത് ഫിറോസ്പൂരിലെ തന്റെ തന്നെ ജോലി ഓർമ്മപ്പെടുത്തുന്നതാണെന്ന് പുസ്തകത്തിൽ ഹെൻറി എഴുതിയിട്ടുണ്ട്.
സമകാലീന പഞ്ചാബിന്റെ വർണന ഈ പുസ്തകത്തിലുണ്ട്.
രഞ്ജിത് സിങ്ങിന്റെയും അദ്ദേഹത്തിന്റെ ദർബാറിലെ മറ്റുള്ളവരുടെയും വിവരങ്ങൾ ആ രാജ്യത്തിലേക്കുള്ള ബ്രിട്ടീഷ് സന്ദർശകരിൽനിന്നുമാണ് ഹെൻറിക്ക് ലഭിച്ചത്.
ഇതിനു പുറമെ, രഞ്ജിത്തിന്റെ സമകാലീനരായ ഫക്കീർ അസീസുദ്ദീനുമായുള്ള ഹെൻറിയുടെ ചങ്ങാത്തവും മുതൽക്കൂട്ടായിരുന്നു.
ജെയിംസ് പ്രിൻസെപ് , ഫോഴ്സ്റ്റർ, മാൽക്കം, അലക്സാണ്ടർ ബർണസ് എന്നിവരുടെ പ്രസിദ്ധീകരിക്കപ്പെട്ട പുസ്തകങ്ങൾക്കും ഹെൻറി ഈ ഗ്രന്ഥത്തിൽ കടപ്പാട് നൽകുന്നുണ്ട്.
രഞ്ജിത് സിങ്ങിനെക്കുറിച്ചുള്ള സാമാന്യ യൂറോപ്യൻ വീക്ഷണംപോലെത്തന്നെ നിരക്ഷരനായാണ് ഈ ഗ്രന്ഥത്തിലും ചിത്രീകരിച്ചിരിക്കുന്നതെങ്കിലും ബുദ്ധികൂർമ്മതയും അസാമാന്യ ഓർമ്മശേഷിയുള്ളവനുമാണെന്ന്  വിലയിരുത്തുന്നു.
കാലഘട്ടത്തെയും അദ്ദേഹത്തിന്റെ സാമ്രാജ്യത്തെയും അടിസഥാനമാക്കി നോക്കിയാൽ രഞ്ജിത് സിങ്ങിനെ മഹാനെന്നു നിസ്സംശയം പറയാം എന്ന് ബലാസ്സിസിലൂടെ ഹെൻറി പറയുന്നു.
രഞ്ജിത് സിങ്ങിന് വളരെ പ്രിയപ്പെട്ടവരായിരുന്ന ഗുലാബ് സിങ് , സുചേത് സിങ് , ധിയാൻ സിങ് എന്നീ ഹിന്ദു ഡോഗ്ര സഹോദരന്മാരെക്കുറിച്ചും ബെലാസ്സിസ് വിവരിക്കുന്നുണ്ട്.
ഗുലാബ്സിങ്, ഹെൻറിയുടേയും സുഹൃത്തായിരുന്നു.
മറ്റു സഭാംഗങ്ങളായിരുന്ന ദിവാൻ ദിനനാഥ് , ഫക്കീർ അസീസുദ്ദീൻ എന്നിവരും നോവലിൽ പരാമർശിക്കപ്പെടുന്നു.
കഥയിൽ പരാമർശിക്കപ്പെട്ടിട്ടുള്ള യൂറോപ്യൻ ഓഫീസർമാരിൽ, പെഷവാറിൽ ഹെൻറി നേരിട്ടിടപെട്ടിട്ടുള്ള പാവ്ലോ അവിറ്റബൈലും ഉൾപ്പെടുന്നു.
കാട്ടാളൻമാർക്കിടയിലെ കാട്ടാളൻ (savage among savage men) എന്നാണ് ഹെൻറി അയാളെ പരാമർശിക്കുന്നത്.
എങ്കിലും അയാളുടെ ക്രൂരനടപടികൾ പ്രദേശത്ത് ശാന്തി കൈവരുന്നതിന് സഹായകമായി എന്നും ഹെൻറി പറയുന്നു.
ഒന്നാം ആംഗ്ലോ അഫ്ഗാൻ യുദ്ധത്തിന്റെ അവസാനകാലത്തുള്ള ഹെൻറി ലോറൻസിന്റെ അഫ്ഗാനിസ്താൻ പര്യടനവും സന്ദർഭങ്ങളുമെല്ലാം നോവലിൽനിന്ന് കണ്ടെടുക്കാം.
അവലംബം പുറത്തേക്കുള്ള കണ്ണികൾ അഡ്വഞ്ചേഴ്സ് ഓഫ് ആൻ ഓഫീസർ ഇൻ ദ സെർവീസ് ഓഫ് രഞ്ജിത് സിങ് - ഒന്നാം വാല്യം അഡ്വഞ്ചേഴ്സ് ഓഫ് ആൻ ഓഫീസർ ഇൻ ദ സെർവീസ് ഓഫ് രഞ്ജിത് സിങ് - രണ്ടാം വാല്യം
കണ്ണൂർ ജില്ലയിൽ തലശ്ശേരിയിലെ അണ്ടലൂർക്കാവിൽ ആരാധിക്കപ്പെടുന്ന മുഖ്യദേവതയാണ് അണ്ടലൂർ ദൈവത്താർ .
ശ്രീരാമസങ്കൽപ്പത്തിലുള്ള ദൈവമാണിതെന്നാണ് ഐതിഹ്യം.
രാവണ വധത്തിനു ശേഷം രാമൻ സീതയുമൊത്ത് തിരിച്ചു വരുന്ന സങ്കൽപ്പത്തിലുള്ളതാണ് ഇവിടത്തെ ദൈവത്താർ.
ശ്രീരാമൻ , ഹനുമാൻ , എന്നിവരുടെ സാന്നിദ്യം മേലെക്കാവിലും രാവണ സങ്കൽപ്പവും ലങ്കാ സങ്കൽപ്പവും താഴെക്കാവിലും വിശ്വസിക്കപ്പെടുന്നു.
കൂടെ ഹനുമാൻ വേഷത്തിൽ ബപ്പിരിയൻ, ലക്ഷ്മണരൂപത്തിൽ അങ്കക്കാരൻ എന്നീ തെയ്യങ്ങൾ കൂടി ഈ തെയ്യത്തിനൊപ്പം കെട്ടിയാടിക്കും.
സ്വർണ്ണം കൊണ്ട് നിർമ്മിച്ച മുടി അലങ്കാരങ്ങൾ ആണു ഈ കോലം അണിയുക , അങ്കക്കാരൻ വെള്ളിയിൽ തീർത്ത മുടിയും അണിയുന്നു.
അണ്ടലൂർ ദൈവത്താർ അവലംബം ഫോക്‌ലോർ നിഘണ്ടു, എം.വി. വിഷ്ണുനമ്പൂതിരി
അണുസിദ്ധാന്തം ഇംഗ്ലീഷ് വിലാസം https://ml.wikipedia.org/wiki/Atomic_theory
രസതന്ത്രത്തിലും ഭൗതികശാസ്ത്രത്തിലും ദ്രവ്യത്തിന്റെ സ്വഭാവത്തെപ്പറ്റി നിലവിലുള്ള ഒരു ശാസ്ത്രീയ സിദ്ധാന്തമാണ് അണുസിദ്ധാന്തം .
അണുക്കൾ എന്ന അവിഭാജ്യ ഘടകങ്ങൾ കൊണ്ടാണ് ദ്രവ്യം നിർമ്മിക്കപ്പെട്ടിരിക്കുന്നതെന്നാണ് ഈ സിദ്ധാന്തം അവകാശപ്പെടുന്നത്.
ഇതിനു മുൻപുണ്ടായിരുന്ന സിദ്ധാന്തമനുസരിച്ച് ദ്രവ്യത്തെ എത്രത്തോളവും കുറഞ്ഞ അ‌ളവിൽ വിഭജിച്ചുകൊണ്ടിരിക്കാൻ സാദ്ധ്യമായിരുന്നു.
പുരാതന ഗ്രീസിലും ( ഡെമോക്രിറ്റസ് ) ഭാരതത്തിലും ( വേദങ്ങളിലെ അണു പരമാണു) തത്ത്വചിന്തയിലാണ് ഈ സിദ്ധാന്തം ആദ്യമായി മുന്നോട്ടുവയ്ക്കപ്പെട്ടത്.
പത്തൊൻപതാം നൂറ്റാണ്ടിന്റെ ആദ്യസമയത്തെ രസതന്ത്രത്തിലെ കണ്ടുപിടിത്തങ്ങൾ ദ്രവ്യത്തിന്റെ ഘടകകണങ്ങളാ‌ൽ രൂപപ്പെട്ട രീതിയിലുള്ള സ്വഭാവങ്ങ‌ൾ കണ്ടെത്തിയതോടെയായിരുന്നു ഈ സിദ്ധാന്തം ശാസ്ത്രീയമായി സ്വീകരിക്കപ്പെട്ടത്.
"ആറ്റം" (അണു) എന്ന വാക്ക് പുരാതന ഗ്രീക്ക് ഭാഷയിലെ അവിഭാജ്യം എന്നർത്ഥമുള്ള ആറ്റമോസ് എന്ന പദത്തിൽനിന്ന് രൂപപ്പെട്ടതാണ്.
വിഭജിക്കാൻ സാദ്ധ്യമല്ലാത്ത രാസമൂലകങ്ങളെ പത്തൊൻപതാം നൂറ്റാണ്ടിലെ രസതന്ത്രജ്ഞർ ആറ്റം എന്ന് വിളിക്കാൻ തുടങ്ങി.
ഇരുപതാം നൂറ്റാണ്ടിന്റെ തുടക്കത്തിൽ ഇലക്ട്രോമാഗ്നറ്റിസം , റേഡിയോ ആക്റ്റീവത എന്നിവ സംബന്ധിച്ച പരീക്ഷണങ്ങളിലൂടെ ഊർജ്ജതന്ത്രജ്ഞർ "അവിഭാജ്യമായ ആറ്റം" പല സബാറ്റോമിക കണങ്ങൾ (പ്രധാനമായും, ഇലക്ട്രോണുകളും , പ്രോട്ടോണുകളും ന്യൂട്രോണുകളും ) ചേർന്നുണ്ടാകുന്നതാണെന്നു കണ്ടെത്തി.
ചില സാഹചര്യങ്ങളിൽ ( ന്യൂട്രോൺ നക്ഷത്രങ്ങൾ ഉദാഹരണം) ആറ്റങ്ങൾ നിലനിൽക്കുകയേയില്ല.
ആറ്റങ്ങളെയും വിഭജിക്കാൻ സാധിക്കുമെന്ന് കണ്ടെത്തിയതിനാൽ ഭൗതികശാസ്ത്രജ്ഞർ സബാറ്റോമിക കണങ്ങൾക്ക് " എലമെന്ററി കണങ്ങൾ " എന്ന് പേരുനൽകുകയുണ്ടായി.
ഇവ അവിഭാജ്യമാണ് (പക്ഷേ ഇവയെ നശിപ്പിക്കാൻ സാധിക്കും).
ചരിത്രം ഡാൽട്ടന്റെ അണുസിദ്ധാന്തം
1803-ൽ പ്രസിദ്ധീകരിച്ച ജോൺ ഡാൽട്ടന്റെ അണുസിദ്ധാന്തം വളരെ വിലപ്പെട്ടതാണ്.
പ്രപഞ്ചത്തിലെ എല്ലാ വസ്തുക്കളും പരമാണു (Atom) കോണ്ടു നിർമ്മിച്ചതാണെന്നും പരമാണുക്കളെ നശിപ്പിക്കുവാനോ സ്യഷ്ടിക്കാണോ സാധ്യമല്ലെന്നും ഈ സിദ്ധാന്തം അനുശാസിക്കുന്നു.
അണ്ടികളി
വേനൽക്കാലത്ത് കേരളത്തിലെ നാട്ടിൻപുറങ്ങളിൽ ബാലൻമാർ കശുവണ്ടി ( പറങ്കിയണ്ടി ) ഉപയോഗിച്ചു നടത്തുന്ന ഒരുതരം കളിയാണ് അണ്ടിക്കളി .
കളിക്കാരന്റെ കൈപ്പത്തിയുടെ വലിപ്പവും കൈക്കരുത്തും, ഉന്നവും ആണ് വിജയസിദ്ധിക്കുള്ള പ്രധാന ഘടകങ്ങൾ.
പ്രദേശഭേദമനുസരിച്ച് കളിയുടെ നിയമങ്ങളിൽ ചില മാറ്റങ്ങൾ ഉണ്ടെങ്കിലും മധ്യകേരളത്തിലെ കളിയിൽ പൊതുസ്വഭാവങ്ങൾ ഒത്തുകാണുന്നുണ്ട്.
ഒന്നിൽ കൂടുതലും പത്തിൽ കുറവുമായിരിക്കും കളിയിൽ പങ്കെടുക്കുന്നവരുടെ എണ്ണം.
കളിസ്ഥലം ഒരുക്കുന്നവിധം
പരിസരം വെടിപ്പാക്കിയശേഷം അണ്ഡാകൃതിയിലുള്ള ഒരു കുഴികുത്തുന്നു.
കുഴിക്ക് ഏകദേശം 10 സെ.
നീളവും 6 സെ.
വീതിയും 5 സെ.
ആഴവുമുണ്ടായിരിക്കും.
കുഴിയിൽനിന്നും ഏകദേശം 2 മീറ്റർ അകലെ ആദ്യത്തെ ചാലും അവിടെനിന്നും 3 മീറ്റർ അകലെ രണ്ടാമത്തെ ചാലും വരയ്ക്കുന്നു.
ആദ്യത്തേതിന് കളി-ചാൽ എന്നും രണ്ടാമത്തേതിന് കെട്ടുപിടി-ചാൽ എന്നും പറയുന്നു.
ചാലുകൾക്ക് സമാന്തരമായി കുഴിയുടെ നടുവിൽനിന്നും വശങ്ങളിലേക്ക് കുറുകെ കുഴിവര വരയ്ക്കുന്നു.
കളിക്കുന്നവിധം
ഓരോ കളിക്കാരനും കുഴിയിലിടുന്ന കശുവണ്ടികളുടെ എണ്ണം തുല്യമായിരിക്കും.
വീതം നിശ്ചയിക്കുമ്പോൾ, എല്ലാംകൂടി ഒരു കൈപ്പത്തിയിലൊതുങ്ങുന്നതാവാൻ ശ്രദ്ധിക്കാറുണ്ട്.
കളിക്കുന്നതിനുള്ള മുൻഗണന നിശ്ചയിക്കുകയാണ് അടുത്ത പടി.
കെട്ടുപിടി-ചാലി ന്റെ പുറത്ത് വലതുകാലിന്റെ പെരുവിരൽ സ്പർശിക്കത്തക്കവണ്ണം വലതുകാൽ മുന്നോട്ട് ഊന്നി ഇടതുകാൽ പിന്നാക്കം വച്ചുനിന്ന് കളിക്കാർ ഓരോരുത്തരായി ഓരോ കശുവണ്ടി കുഴിയിലേക്കെറിയുന്നു.
കുഴിയിൽ വീഴുന്ന അണ്ടിയുടെ ഉടമസ്ഥന് ആദ്യം കളിക്കാം.
കുഴിയിൽനിന്നുള്ള അകലത്തിന്റെ അടിസ്ഥാനത്തിൽ മറ്റുള്ളവരുടെ മുൻഗണനാക്രമം നിശ്ചയിക്കപ്പെടുന്നു.
ഒന്നിലധികം പേരുടെ കശുവണ്ടികൾ കുഴിയിൽ വീഴാനിടയായാൽ ഏറ്റവും ഒടുവിൽ ഇട്ടയാളിനായിരിക്കും ആദ്യത്തെ ഊഴം; ആദ്യം ഇട്ടയാളിന് അവസാനത്തെ ഊഴവും.
കളിക്കാനുള്ള ആദ്യത്തെ ഊഴം കിട്ടുന്നയാളെ കുഴിത്താപ്പൻ എന്നു വിളിക്കുന്നു.
കളിക്കാൻ ഉപയോഗിക്കുന്ന ചെറിയ അണ്ടിക്ക് കുനുഅണ്ടി എന്നു പറയും.
കളിക്കാനുള്ള മുൻഗണന നിശ്ചയിച്ചുകഴിഞ്ഞാൽ കുഴിത്താപ്പൻ കുഴിയിൽനിന്നും കുനു അണ്ടികളെല്ലാംകൂടി വലതുകൈയിലെടുത്ത് കളിച്ചാലിനുപുറത്ത് വലതുകാലിന്റെ പെരുവിരൽ തൊടുവിച്ചുനിന്നുകൊണ്ട് അവയെല്ലാംകൂടി കുഴിയിലേക്കിടുന്നു.
മൂന്നോ മൂന്നിന്റെ ഗുണിതമോ ആണ് കുഴിയിൽ വീഴുന്നതെങ്കിൽ മുച്ച (മുച്ച്) വീണെന്നു പറയും.
മുച്ചവീണാൽ കളിക്കാരന്റെ ഊഴം അവസാനിക്കും.
കൈയിലുള്ളതു മുഴുവൻ ഒന്നിച്ച് കുഴിയിൽ വീഴുകയും അത് മുച്ചയല്ലാതിരിക്കുകയും ചെയ്താൽ കുനുഅണ്ടികളെല്ലാം അയാൾക്കു ലഭിക്കും.
അടുത്ത കളിക്കുള്ള കുഴിത്താപ്പനും അയാൾ തന്നെ.
കുഴിത്താപ്പൻ കുഴിയിടം വിട്ട് കളിച്ചാലിന് പുറത്തുപോകുന്നപക്ഷം മറ്റൊരു കളിക്കാരൻ കുഴിയിടത്തിലെത്തി സ്വയം കുഴിത്താപ്പനെന്നു പ്രഖ്യാപിച്ചാൽ കുഴിത്താപ്പനുള്ള മുൻഗണനാവകാശം സ്വയം പ്രഖ്യാപിച്ച ആളിനു ലഭിക്കുന്നു.
കുനുഅണ്ടികളെല്ലാംകൂടി കുഴിയിലേക്കിടുമ്പോൾ കുറെയെണ്ണം കുഴിയിലും ബാക്കി വെളിയിലും വീഴാനാണ് കൂടുതൽ സാധ്യത.
വെളിയിൽ വീണിട്ടുള്ള അണ്ടികളിൽ മറ്റു കളിക്കാർ നിർദ്ദേശിക്കുന്ന ഒന്നിനെ കൈയിലുള്ള വലിയ അണ്ടികൊണ്ടു എറിഞ്ഞു തെറിപ്പിക്കുകയാണ് അടുത്തപടി.
എറിയാനുപയോഗിക്കുന്ന വലിയ അണ്ടിക്കു പൂട്ടിയണ്ടി എന്നു പറയും.
ദേശഭേദമനുസരിച്ച് വക്കനണ്ടി , വെണ്ടയണ്ടി എന്നീ പേരുകളുമുണ്ട്.
ചിലർ വലിയ കശുവണ്ടി തിരഞ്ഞെടുത്തു തുരന്ന് അതിനകത്തുള്ള പരിപ്പുമാറ്റിയിട്ട് ഈയം ഉരുക്കി ഒഴിച്ച് ഭാരംകൂട്ടി പൂട്ടിയണ്ടി യായി ഉപയോഗിക്കാറുണ്ട്.
ഇത് കൊണ്ടു എറിഞ്ഞാൽ ഉന്നം പിഴക്കാതിരിക്കുവാനും നിർദിഷ്ടമായ കുനുഅണ്ടി ഏറെദൂരം തെറിച്ചുപോകാനും സാധ്യതയുണ്ട്.
മറ്റു കളിക്കാർ നിർദ്ദേശിച്ച കുനുഅണ്ടിയെ പൂട്ടിയണ്ടികൊണ്ടു ചില നിയമങ്ങൾക്കു വിധേയമായി എറിഞ്ഞു തെറിപ്പിക്കാൻ കഴിഞ്ഞാൽ മുഴുവൻ കുനു-അണ്ടിയും കളിക്കാരനു ലഭിക്കും.
അയാൾക്കു കുഴിത്താപ്പൻ ആകുകയും ചെയ്യാം.
ചിലപ്രധാനനിയമങ്ങൾ ഏറുമൂലം കുഴിവക്ക് ഉടയരുത്.
പൂട്ടിയണ്ടി (നിർദിഷ്ട-കുനുഅണ്ടിയും) മറ്റു കുനുഅണ്ടികളിൽ കൊള്ളരുത്.
പൂട്ടിയണ്ടി (നിർദിഷ്ട-കുനുഅണ്ടിയും) ഏറ് ഏറ്റ ആദ്യസ്ഥാനത്തുനിന്നും എല്ലാ കുനു-അണ്ടികളിൽനിന്നും കുഴിവരയ്ക്കു പുറത്തായിട്ട് കുഴിവരയിൽനിന്നും ഒരു ചാണിൽക്കൂടുതൽ നീങ്ങിയിരിക്കണം.
കുഴിക്കും, കളിച്ചാലിനും ഇടയ്ക്കു വീണിട്ടുള്ള അണ്ടിയാണ് തെറിപ്പിക്കാൻ നിർദ്ദേശിക്കപ്പെടുന്നതെങ്കിൽ കളിച്ചാലിനുമുകളിൽ കാലുകൾ ചേർത്തുവച്ച് മുട്ടു വളയാതെവേണം കളിക്കാരൻ പൂട്ടിയണ്ടി എറിയുവാൻ.
ഏറിനുശേഷം പൂട്ടിയണ്ടിയും നിർദിഷ്ട കുനുഅണ്ടിയും തമ്മിലുള്ള അകലം ഒരു ചാണിൽ കൂടുതലായിരിക്കണം.
ചാൺ അളക്കുന്നത് മറ്റു കളിക്കാരിൽ വിരലിന് നീളക്കൂടുതലുള്ള ആളായിരിക്കണം.
മേൽപ്പറഞ്ഞ നിയമങ്ങളിലേതെങ്കിലും ലംഘിച്ചാൽ ഒന്നും നേടാതെതന്നെ കളിക്കാരന്റെ ഊഴം അവസാനിക്കും.
എന്നാൽ എറിഞ്ഞുതെറിപ്പിക്കാൻ ശ്രമിച്ചിട്ട് നിർദിഷ്ട-കുനു അണ്ടിയുടെ അടുത്തെങ്ങാനും മാത്രമേ പൂട്ടിയണ്ടി കൊള്ളുന്നുള്ളുവെങ്കിൽ ഏറ് ഏറ്റ സ്ഥാനത്തുനിന്നും നിർദിഷ്ട-കുനുഅണ്ടിയിലേക്കുള്ള ദൂരം അളക്കുന്നു.
ഇത് കളിക്കാരന്റെ കൈക്ക് ഒരു ചാൺ ഉണ്ടെങ്കിൽ കുഴിയിൽ കിടക്കുന്ന അണ്ടികൾ അയാൾക്കു കിട്ടും.
അകലം ഒരു ചാണിൽ കൂടുതൽ വരികയോ നിയമങ്ങളിൽ ഏതെങ്കിലും ലംഘിക്കുകയോ ചെയ്താൽ ഒന്നും ലഭിക്കാതെ അയാളുടെ ഊഴം തീരും.
ഇതോടെ അടുത്തയാളിന്റെ ഊഴം ആരംഭിക്കുകയായി.
ഇതിൽനിന്നും ഭിന്നമായ ചില സമ്പ്രദായങ്ങളും നിലവിലുണ്ട്.
അവയിൽ പ്രചാരക്കൂടുതൽ വരയണ്ടികളി ക്കാണ്.
ഇതിന് കുഴികുത്തേണ്ട ആവശ്യമില്ല.
കുഴിക്കുപകരം കുറുകെ ഒരു വര വരച്ചശേഷം ആദ്യത്തെ കളിയിലേതെന്നപോലെ തന്നെ കളിച്ചാലും , കെട്ടുപിടിച്ചാലും വരയ്ക്കുന്നു.
കുഴിയുമായി ബന്ധപ്പെട്ട ചില നിയമങ്ങൾ ഒഴിച്ചാൽ മറ്റു നിയമങ്ങൾ വരയണ്ടികളിയിലും ഏറെക്കുറെ മുൻപു പറഞ്ഞവതന്നെയാണ്.
ആദ്യത്തെ സമ്പ്രദായത്തിലുള്ള കളിയോളം പ്രചാരം ഇതിനില്ല.
ചിലപ്പോൾ പുന്നയ്ക്കാ, വെള്ളയ്ക്കാ, മാങ്ങയണ്ടി എന്നിവ ഉപയോഗിച്ചും ഈ കളികൾ നടത്താറുണ്ട്.
കൊടുങ്ങല്ലൂർ പറവൂർ ഭാഗത്തെ വ്യത്യാസം
കൊടുങ്ങല്ലൂർ ഭാഗത്ത് അണ്ടികളി മേൽ പറഞ്ഞതിൽ നിന്ന് തുലോം വ്യത്യസ്തമാണ്.
ഇവിടങ്ങളിൽ ഇക്കാലത്ത് ഈ കളി ഏതാണ്ട് എല്ലാവരും മറന്നിരിക്കുന്നു.
കളിക്കുന്ന കുട്ടികൾ ഒരോ കശുവണ്ടി വീതം പൊതുവായി നൽകുന്നു.
ഇവയെല്ലാം ചേർത്ത് ആദ്യം ഊഴം കിട്ടുന്ന കുട്ടി ഒരു ചതുരകള്ളിയിലേക്ക് അല്പം ദൂരെ നിന്ന് നീട്ടിയെറിയും.
മറ്റു കളിക്കാർ നിർദ്ദേശീക്കുന്ന അണ്ടീക്ക് ഒരു കട്ട കൊണ്ട് എറിഞ്ഞ് കൊള്ളിച്ചാൽ ആ ചതുരത്തിലെ അണ്ടികളെല്ലാം എറിഞ്ഞയാൾക്ക് ലഭിക്കും.
മറ്റേതെങ്കിലും അണ്ടിയിലാണു കൊള്ളുന്നതെങ്കിൽ പിഴയായി ഒരു അണ്ടി നൽകണം.
അതും ചേർത്താണ് അടുത്ത ആൾ എറിയേണ്ടത്.
എറിയാൻ ഉപയോഗിക്കുന്ന കല്ലിന്റെയോ ഓടിന്റെയൊ കട്ടക്ക് അടിമൻ എന്നാണു പേർ പറയുക.
അടിമൻ കൊണ്ട് ഏറു കൊണ്ടില്ല എങ്കിൽ അടുത്ത ഊഴക്കാരൻ കളിക്കും.
ഇതിലും പ്രാദേശിക നിയമഭേദങ്ങൾ ഉണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അണ്ടികളി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അണ്ടിക്കള്ളി ഇംഗ്ലീഷ് വിലാസം https://ml.wikipedia.org/wiki/Malabar_catopra
പശ്ചിമഘട്ടത്തിലെ തനതായ ഒരു മത്സ്യമാണ് അണ്ടിക്കള്ളി (Malabar catopra).
( ശാസ്ത്രീയനാമം : Pristolepis marginata ) .
കേരളത്തിലെ നദികളിൽ സാധാരണയായി കണ്ടുവരുന്ന ഈ മത്സ്യത്തെ ചുട്ടിച്ചി , ചൂട്ടാച്ചി , ചെമ്പെല്ലി എന്നൊക്കെ വിളിയ്ക്കാറുണ്ട്.
വംശനാശഭീഷണി നേരിടുന്ന ഒരു ജീവിയാണിത് ശാസ്ത്രനാമം
ടി.സി ജെർഡൻ 1849ൽ മാനന്തവാടി , കുറ്റ്യാടി , കണ്ണോത്ത് എന്നിവടങ്ങളിൽ നിന്ന് ശേഖരിച്ച മത്സ്യങ്ങളെ ആധാരമാക്കിയാണ് ഇതിന് ശാസ്ത്രനാമം നൽകിയത് (Jerdon, 1849).
വീതിയുള്ളതും പരന്നതും മുള്ളോടുകൂടിയതുമാണ് ശരീരം.
ശരീരത്തിന് ചുവപ്പുകലർന്ന പച്ചനിറമാണ്.
കൈച്ചിറകിന് മഞ്ഞ നിറവും.
കണ്ണുകൾക്ക് ചുവപ്പുനിറമാണ്.
ഭക്ഷണത്തിനായി ഈ മത്സ്യത്തെ സാധാരണ ഉപയോഗിക്കാറുണ്ട്,, അവലംബം http://indiabiodiversity.org/species/show/228153
അണ്ടി (വിവക്ഷകൾ)
അണ്ടി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കശുവണ്ടി അണ്ടി (ഫലം) ലിംഗം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അണ്ടത്തോട് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
തൃശൂർ ജില്ലയിലെ ചാവക്കാട് താലൂക്കിൽ ചാവക്കാട് ബ്ളോക്കിലെ പുന്നയൂർക്കുളം ഗ്രാമപഞ്ചായത്തിലെ പുന്നയൂർക്കുളം വില്ലേജിന്റെ പരിധിയിൽ ഉൾപ്പെടുന്ന ഒരു സ്ഥലമാണ് അണ്ടത്തോട് .
ഇതിന്റെ പടിഞ്ഞാറുഭാഗത്ത് അറബിക്കടലാണ് .
മദ്രാസ് പ്രസിഡൻസിയുടെ കീഴിലെ മലബാർ ഡിസ്ട്രിക്ടിൽ  ഉൾപ്പെട്ടിരുന്ന പ്രദേശമായിരുന്ന പുന്നയൂർക്കുളം.
പിന്നീട് ഇത് ആറ്റുപുറം , അണ്ടത്തോട് എന്നീ രണ്ടു പഞ്ചായത്തുകളായി വിഭജിച്ചുകിടക്കുകയായിരുന്നു.
1962-ലാണ് ഇന്ന് നിലവിലുള്ള ഏകീകൃത പുന്നയൂർക്കുളം പഞ്ചായത്തായി മാറിയത്.
ആദ്യം കോഴിക്കോട് ജില്ലയിലും പിന്നീട് 1956-നു ശേഷം പാലക്കാട് ജില്ലയിലും ഉൾപ്പെട്ടിരുന്ന അണ്ടത്തോട് 1970-കൾക്കുശേഷമാണ് തൃശൂർ ജില്ലയിലായത് .
തെക്കേമലബാറിലെ വളരെ പ്രശസ്തമായ കളരിത്തറവാടായ ചെറായി കളരി ഈ പഞ്ചായത്തിലാണ് സ്ഥിതി ചെയ്യുന്നത്.
ചെറായി പണിക്കന്മാർ നടത്തിയിരുന്ന ഈ കളരിയിൽ ഒതേനൻ ആയുധവിദ്യ അഭ്യസിക്കാൻ എത്തിയിരുന്നതായി ചരിത്രസൂചനയുണ്ട്.
നാട്ടിൽ നിന്ന് പഠനം കഴിഞ്ഞ ഒതേനൻ ഉപരിപഠനാർത്ഥം രണ്ടുവർഷം കൊല്ലം ചെറായി കളരിയിൽ ആയുധവിദ്യ അഭ്യസിച്ചിട്ടുണ്ട്.
ചില അപൂർവ്വ വിദ്യകൾ പഠിക്കാനായിരുന്നുവത്രേ ഒതേനൻ ഇവിടെ വന്നത്.
ഇതിൽ നിന്നും മനസ്സിലാവുന്ന വസ്തുത, അണ്ടത്തോട് ചെറായി കളരിയുടെ പ്രശസ്തി വർഷങ്ങൾക്കു് മുമ്പുതന്നെ വടക്കേമലബാറിലും എത്തിയിരുന്നു എന്നാണ്.
കേരളത്തിൽ ഏറ്റവുമധികം രാമച്ചം കൃഷി ചെയ്ത് അന്യസംസ്ഥാനങ്ങളിലേക്ക് കയറ്റിയയ്ക്കുന്ന ഗ്രാമങ്ങളിലൊന്നാണ് അണ്ടത്തോട്.
ഒന്നാം കേരള നിയമസഭയിൽ അണ്ടത്തോട് നിയോജകമണ്ഡലത്തെ പ്രതിനിധാനം ചെയ്തിരുന്നത് കൊളാടി ഗോവിന്ദൻകുട്ടി മേനോൻ ആയിരുന്നു.
1957-ൽ പ്രമുഖ കോൺഗ്രസ് നേതാവായിരുന്ന കെ.ജി. കരുണാകരമേനോനെ പരാജയപ്പെടുത്തി അണ്ടത്തോട് നിയമസഭാ മണ്ഡലത്തിൽ നിന്ന് ഇദ്ദേഹം ഒന്നാം കേരളനിയമസഭയിലേക്ക് തിരഞ്ഞെടുക്കപ്പെടുകയായിരുന്നു.
അണ്ടത്തോട് നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ തൃശ്ശൂർ ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് അണ്ടത്തോട്.
പ്രമുഖ കമ്യൂണിസ്റ്റ് നേതാവ് കൊളാടി ഗോവിന്ദൻകുട്ടി മേനോൻ ആയിരുന്നു ആദ്യസാമാജികൻ .1960ൽ മുസ്ലിം ലീഗിലെ ബി.വി. സീതി തങ്ങൾ കോളാടിയെ തോൽപ്പിച്ച് സാമാജികനായി.
സ്വതന്ത്രൻ കോൺഗ്രസ് ആർഎസ്‌പി (എൽ) സിപിഐ(എം) ബിജെപി സിപിഐ മുസ്ലിം ലീഗ് പിഎസ്‌പി വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 1957 60312 37068 1734 കെ. ഗോവിന്ദൻകുട്ടി മേനോൻ 14229 സി.പി.ഐ കെ.ജി. കരുണാകര മേനോൻ 12495 കോൺഗ്രസ് ഹനീഫാ സാഹിബ് 8450 സ്വ 1960 60173 52944 3994 ബി.വി. സീതി തങ്ങൾ 26615 മുസ്ലിം ലീഗ് കെ. ഗോവിന്ദൻകുട്ടി മേനോൻ 22621 സി.പി.ഐ വഞ്ചീശ്വര അയ്യർ 2267 ജനതാ അവലംബം ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf
അണ്ടല്ലൂർക്കാവ് ഇംഗ്ലീഷ് വിലാസം https://ml.wikipedia.org/wiki/Andaloor_Kavu
കേരളത്തിലെ കണ്ണൂർ ജില്ലയിലെ തലശ്ശേരി താലൂക്കിൽ ധർമ്മടം പഞ്ചായത്തിൽ പെട്ട ഒരു ഹൈന്ദവ ആരാധനാലയമാണ് അണ്ടല്ലൂർക്കാവ് .
തീയ്യരുടെ ഊരായ്മയാണ് കാവിനുളളത്.
ജൈവവൈവിധ്യത്തിന്റെ ചെറു മാതൃകകളാണ് കാവുകൾ.
വിശുദ്ധവനങ്ങൾ എന്നും ഇവയെ വിശേഷിപ്പിക്കുന്നു.
നിത്യഹരിതവനങ്ങളുടെ അവശിഷ്ടങ്ങളാണ് ഈ കാവുകൾ.
അണ്ടലൂർ കാവിൻറെ മുഖ്യ ആകർഷണവും ഈ കാടുകളാണ്.
രണ്ടായിരം വർഷം പഴക്കമുള്ള മരങ്ങൾ ഇവിടെയുണ്ട്.
മേലെകാവ് എന്നും താഴെക്കാവ് എന്നും രണ്ട് ദേവസ്ഥാനങ്ങലാണ് ഇവിടെയുള്ളത്.
ഇതിൽ താഴേക്കാവ് കാടുകൾ നിറഞ്ഞ പ്രദേശമാണ്.
നിരവധി തെയ്യങ്ങൾ ഇവിടെ കെട്ടിയാടിക്കാറുണ്ട്.
അണ്ടല്ലൂർക്ഷേത്രത്തിലെ ദേവസങ്കൽപ്പങ്ങൾ രാമായണ പ്രതിപാദിതമാണ്.
ശ്രീരാമൻ , ലക്ഷ്മണൻ , ഹനുമാൻ , സീത - ഈ ദേവ ചൈതന്യസങ്കൽപ്പങ്ങൾക്ക് ബിംബരൂപത്തിൽ പ്രതിഷ്ഠകളുണ്ട്.
ഇവിടുത്തെ ഉത്സവചടങ്ങുകൾ, രാമായണത്തിൽ സുന്ദരകാണ്ഡത്തിലും യുദ്ധകാണ്ഡത്തിലും പ്രതിപാദിക്കുന്ന ഭാഗങ്ങൾ ഉൾക്കൊള്ളുന്നവയാണ്.
ഒരിക്കൽ തലശ്ശേരിയിലെ ഈ തീയ്യർ ആധിപത്യമുള്ള കാവ് അണ്ടലൂർ കാവിൽ പ്രശ്‌നങ്ങൾ സൃഷ്ടിച്ച കളരിപ്പയറ്റ് യോദ്ധാവ് തച്ചോളി ഒതേനനെ തീയ്യന്മാർ അവനെ ശിക്ഷിച്ച് പരാജയപ്പാടുത്തി പാലത്തിലൂടെ നാട് കടത്തിയ കഥയും ഈ കാവിനുണ്ട്.
ഭൂഘടന
അറബിക്കടലോട് ചേർന്നുനിൽക്കുന്ന ധർമ്മടം ഗ്രാമത്തിൻറെ മറ്റ് മൂന്നു ഭാഗങ്ങളിലും പരസ്പരബന്ധിതമായി കഴിയുന്ന പുഴകളാണ്.
തെക്കേ അറ്റത്തുകിടക്കുന്ന ധർമ്മടം ദേശം താരതമ്യേന ഉയർന്ന ഭൂവിഭാഗമാണ്.
താണനിലങ്ങൾ ഏറിയകൂറും പാലയാടും അണ്ടലൂരിലുമാണ്; മേലൂർദേശത്തിൻറെ ഏതാനും ഭാഗങ്ങളും താഴ്ന്ന തലങ്ങൾ തന്നെ.
വയലേലകൾ നിറഞ്ഞ ഈ പ്രദേശങ്ങൾ കാർഷികപ്രാധാന്യമുള്ളവയാണ്.
അണ്ടലൂർക്കാവ് സ്ഥിതിചെയ്യുന്നത് ഈ കാർഷികപ്രദേശത്തിൻറെ നെറുകയിലാണ്.
എരിഞ്ഞിയും ആലും കൂവളവും ചമ്പകവും കാഞ്ഞിരവും തൊട്ടുള്ള മരങ്ങൾ നിറഞ്ഞ ഒരു വിശാലമായ മേടപറമ്പു.
"കാവ്" എന്ന പദത്തിനു കൂട്ടം എന്നും അർത്ഥം ഉണ്ട്, തരുവല്ലികളുടെ കൂട്ടത്തിലാണ് പ്രതിഷ്ഠകൾ ഏർപ്പെടുത്തുന്നത് - അണ്ടലൂർക്കാവും അത്തരത്തിലൊന്നാണെന്ന് പറയാം.
തിറ ഉത്സവം ബാലി-സുഗ്രീവ യുദ്ധം മെയ്യാലംകൂടൽ കൊട്ടിക്കലാശം
ഏഴുദിവസം നീണ്ടുനിൽക്കുന്നതാണ് ഇവിടത്തെ തിറ ഉത്സവം.
മലയാളമാസം കുംഭം ഒന്നാം തിയ്യതി കാവിൽകയറൽ, രണ്ടാം തിയ്യതി ചക്കകൊത്തൽ എന്നീ ചടങ്ങുകളോടെ അണ്ടലൂർ കാവിൽ തിറ ഉത്സവത്തിന് തുടക്കമാകുന്നു.
മൂന്നാം തിയ്യതി മേലൂരിൽ നിന്നും കുടവരവുണ്ട്.
നാലാം തിയതി മുതൽ തെയ്യക്കോലങ്ങൾ കെട്ടിയാടാൻ തുടങ്ങും.
നാലാം തിയതി സന്ധ്യയോടെ പ്രധാന ആരാധനാമൂർത്തിയായ ദൈവത്താർ തെയ്യം അണിയറയിൽനിന്നും മുഖത്തെഴുത്തും ചമയങ്ങളോടും പടിഞ്ഞാറേത്തറയിലേക്ക് എഴുന്നള്ളുന്നു.
അവിടെ പീഠത്തിൽ ഇരുന്നു ദൈവത്താർ പൊന്മുടി ചാർത്തുന്നു.
ഇത് ശ്രീരാമ പട്ടാഭിഷേകമെന്ന് സങ്കൽപ്പം.
ദൈവത്താർ മുടിവെച്ചുകഴിഞ്ഞു തറയിൽനിന്നുമിറങ്ങി അങ്കക്കാരൻ, ബപ്പൂരൻ എന്നീ തെയ്യങ്ങളോടും കൂടി വില്ലുകാരുടെ അകമ്പടിയോടെ കാവിനെ വലംവയ്ക്കുന്ന ചടങ്ങുണ്ട്.
വ്രതമെടുത്ത പുരുഷന്മാരും ആൺകുട്ടികളും അച്ചൻമാരും (കാരണവന്മാർ) അതിൽ പങ്കെടുക്കുന്നു.
ഇവിടത്തെ പ്രധാന ചടങ്ങായ ഈ വലംവയ്ക്കലിനു മെയ്യാലം കൂടുക എന്നാണ് പ്രാദേശികമായി പറയുന്നത്.
പുരുഷന്മാരും ആൺകുട്ടികളും വ്രതമെടുക്കുന്നതിന് കുളുത്താറ്റുക എന്നാണ് ഇവിടെ പറയുക.
കുളുത്താറ്റിയവർ വാനരപ്പടയാണെന്ന് സങ്കൽപ്പം.
മൂന്നു പ്രദക്ഷിണം പൂർത്തിയാക്കി പരിവാരങ്ങളോടുകൂടി ദൈവത്താറും അങ്കക്കാരനും ബപ്പൂരനും കൊട്ടിലിലേക്ക് എഴുന്നള്ളുന്നു.
അവിടെ മണിക്കിണറിൽ മുഖദർശനം നടത്തൽ ചടങ്ങ് ഉണ്ട്.
പിന്നീട് മൂന്നു തെയ്യങ്ങളും താഴേക്കാവിലേക്ക് എഴുന്നള്ളുന്നു.
ഇത് സീതയെ വീണ്ടെടുക്കാൻ ലങ്കയിലേക്ക് പോകുന്നതായാണ് സങ്കൽപ്പം.
പുലർച്ചയ്ക്ക് അതിരാളൻ തെയ്യവും രണ്ടു മക്കളും (സീതയും മക്കളും) പുറപ്പെടുന്നു.
അതിനുശേഷം തൂവക്കാരി, മലക്കാരി, വേട്ടയ്ക്കൊരുമകൻ, പൊൻമകൻ, പുതുച്ചേകവൻ, നാക്കണ്ഠൻ(നാഗകണ്ഠൻ), നാപ്പോതി(നാഗഭഗവതി), ചെറിയ ബപ്പൂരൻ എന്നീ തെയ്യങ്ങൾ പുറപ്പെടുന്നു.
ഇവരിൽ ചില തെയ്യങ്ങൾ മുടി കിരീടങ്ങൾ മാത്രം മാറി മാറി ധരിച്ചു കലാശം ചവിട്ടുന്നവരാണ്.